**VISPĀRĪGIE NOTEIKUMI**

**Barošanas pudeles ar knupīti (zīdaiņiem līdz 2 gadu vecumam)**

|  |
| --- |
| 1. **PIELIETOJUMS** |
| Barošanas pudeles ar knupīti paredzētas valsts apdraudējuma gadījumā atbilstoši Ministru kabineta 2024. gada 26. marta noteikumiem Nr. 185 “Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā” zīdaiņiem līdz 2 gadu vecumam. Prece ir paredzēta uzglabāšanai noliktavā uz paletēm, tādēļ būtiska nozīme ir katras atsevišķas vienības un preču apjoma iesaiņojuma noturībai pret klimatiskajiem apstākļiem. Būtisks ir preces un preču kopuma kompaktums uzglabāšanas, pārvietošanas, izdales procesa laikā. |
| 1. **PAMATMATERIĀLS** |
| * 1. Pudeles materiāls: videi draudzīgs un nekaitīgs materiāls (nesatur BPA jeb Bisfenols-A): polipropilēns.   2. Knupīša materiāls: silikons, latekss vai 100% dabīgs kaučuks.   *Piezīme: Visiem standartiem var tikt piedāvāts ekvivalents.* |
| 1. **TEHNISKĀS PRASĪBAS** |
| * 1. Pudele ar knupīti un hermētiski noslēdzamu vāciņu, ar gaisa vārstu, kas aiztur pienu iekšpusē un gaisu ārpusē (Knupītis paliek pilns ar pienu pat tad, kad pudele tiek turēta horizontāli, tā bērns var dzert normālā, vertikālā stāvoklī un tas var samazināt gaisa norīšanu).   2. Ļoti izturīga pret triecieniem un sitieniem.   3. Jaundzimušajiem piemērots ūdens / tējas / piena plūsmas knupītis. |
| 1. **IZMĒRS UN SVARS** |
| * 1. Pudeles aptuvenais garums: 15-20 cm.   2. Pudeles aptuvenais diametrs: 7 cm.   3. Pudeles aptuvenais tilpums: 250 ml.   4. Knupīša izmērs:      1. ar regulējamu plūsmu, paredzēts lietošanai līdz 24 mēnešu vecumam;      2. līdz 6 mēneši;      3. 6-12 mēneši;      4. 12 + mēneši.   5. Pudelītes svars kopā ar iepakojumu ne lielāks kā 150 g. |
| 1. **MARĶĒJUMS** |
| * 1. CE vai ekvivalents.   2. Uz iepakojuma jābūt norādītai vismaz šādai informācijai:      1. LVA (Latvijas *ISO Country code*);      2. Ražotāja nosaukums;      3. Izstrādājuma nosaukums;      4. Partijas numurs;      5. Izgatavošanas mēnesis un gads;      6. Pamatmateriālu sastāvs;      7. Kopšanas simboli un apraksts;      8. QR kods ar 1.-7. punktā iekļauto informāciju.   3. Etiķetē norādāmai informācijai jābūt atbilstoša izmēra un izkārtotai tā, lai to būtu viegli izlasīt un noskenēt. |
| 1. **KRĀSA** |
| * 1. Pudele – caurspīdīga (var būt ar apdruku).   2. Knupītis – caurspīdīgs. |
| 1. **KOPŠANAS PRASĪBAS** |
| * 1. Pudeli var vairākkārtīgi sterilizēt vārošā ūdenī vai tvaika sterilizētājā, var mazgāt trauku mazgājamā mašīnā.   2. Knupīti var mazgāt tikai ar rokām zem tekoša ūdens. |
| 1. **IEPAKOJUMS** |
| * 1. Katra pudele jāievieto caurspīdīgā slēgtā, mitruma izturīgā plastikāta vai poliamīda hermētiskā maisā, uz kura tieši vai ar uzlīmi ir norādīts ražotāja nosaukums, izstrādājuma nosaukums, svītrkods un QR kods. Katram iepakojumam jābūt maksimāli kompaktam.   2. Pudeles tiek iesaiņotas kastēs, vēlams pa 10 (desmit) vienībām katrā.   3. Kastes ar pudelēm novietotas uz Eiropaletēm (EPAL 800 x 1200), pudeļu apjoms uz paletes iesaiņots plastikāta saiņojamā materiālā. Pudeļu apjomam uz katras paletes ir jābūt nomarķētam un labi saskatāmam:      1. LVA (Latvijas ISO Country code);      2. Ražotāja nosaukums;      3. Izstrādājuma nosaukums;      4. Partijas numurs;      5. Izgatavošanas mēnesis un gads;      6. Pudeļu skaits uz Eiropaletes. |
| 1. **UZGLABĀŠANAS UN GARANTIJAS PRASĪBAS** |
| * 1. Jaunai pudelei ar knupīti, uzglabājot to oriģinālajā iepakojumā, jāspēj saglabāt savas īpašības un funkcijas bez papildus apkopes vismaz 10 gadus kopš pieņemšanas brīža normālos noliktavas apstākļos. Normāla noliktavas temperatūra var variēt no + 5° līdz +25° C ar relatīvo gaisa mitrumu no 30 līdz 60 %.   2. Garantijas laiks ne mazāk kā 2 gadi kopš preces pieņemšanas brīža. |
| 1. **KVALITĀTES PRASĪBAS** |
| * 1. Pudeles, tās sastāvdaļu (knupītis, vāciņš) fizikāli mehāniskās ilgizturības un noturības īpašībām jāatbilst prasītajam kvalitātes līmenim visu paredzēto garantijas laiku.   2. Nekvalitatīvās preces nomaiņa jānodrošina ne ilgāk kā mēneša laikā no pretenzijas saņemšanas dienas. |